Гэта вынікае з адказа старшыні сталай камісіі па дзяржаўным будаўніцтве, мясцовым самакіраванні і рэгламенце Леаніда Цупрыка. Нагадаем, у лістападзе ў Інтэрнэце разгарэўся скандал з нагоды прыняцця дэпутатам беларускай Палаты прадстаўнікоў Алегам Леўшуновым памятнага знака расійскіх выведнікаў. Чытачы абураліся з нагоды таго, што дзяржслужбоўца незалежнай дзяржавы прымае памятны знак, які выдаецца расійскім выведчыкам і змяшчае надпіс "Служу Расіі". Тым больш, што паводле афіцыйных дадзеных, Леўшуноў не мае дачынення не тое што да расійскай выведкі, а нават і да беларускай.